
Për  SHPRONëSIMIN, për INTERES PUBLIK, të PRONARëVE të PASURIVE të PALUAJTSHME, PRONë PRIVATE, që PREKEN  NGA NDËRTIMI I PIKëS Së KALIMIT KUFITAR  BLLATë/PESHKOPI  

Në mbështetje të nenit 100 të Kushtetutës, të neneve 5, pika 1, 20 e 21 të ligjit nr.8561, datë 22.12.1999 “Për shpronësimet dhe marrjen në përdorim të përkohshëm të pasurisë, pronë private, për interes publik”, dhe të ligjit nr.9836, datë 26.11.2007 “Për Buxhetin e Shtetit të vitit 2008”, të ndryshuar, me propozimin e Ministrit të Financave, Këshilli i Ministrave  

VENDOSI:

1. Shpronësimin, për interes publik, të pronarëve, z.Mexhit Muça dhe  z.Gani Muça, të pasurive të paluajtshme, pronë private, tokë/arë, me nr.pasurie 155/1 dhe 155, sipas genplanit, që i bashkëlidhet këtij vendimi, që preken nga ndërtimi i pikës së kalimit kufitar Bllatë/Peshkopi.  
2. Shpronësimi të bëhet në favor të Drejtorisë së Përgjithshme të Doganave.  
3. Pronarët e pasurive të paluajtshme, që shpronësohen, të kompensohen në vlerë të plotë, për sipërfaqen 1015 (një mijë e pesëmbëdhjetë) m2, tokë/arë, të vlerësuar me çmimin 673 lekë/m2, për zonën e Peshkopisë, përkatësisht:  Mexhit Muça, për sipërfaqen 210 (dyqind e dhjetë) m2, me 141 330 (njëqind e dyzet e një mijë e treqind e tridhjetë) lekë; 
- Gani Muça, për sipërfaqen 805 (tetëqind e pesë) m2, me 541 765 (pesëqind e dyzet e një mijë e shtatëqind e gjashtëdhjetë e pesë) lekë.  
4. Shpenzimet procedurale, në vlerën 518 000 (pesëqind e tetëmbëdhjetë mijë) lekë, të përballohen nga Drejtoria e Përgjithshme e Doganave.
5. Vlera e përgjithshme e shpronësimit, 683 095 (gjashtëqind e tetëdhjetë e tre mijë e nëntëdhjetë e pesë) lekë, të përballohet nga “Llogaria speciale”, e krijuar si transfertë kapitale, për t’u përdorur për shpronësimet. 
6. Shpronësimi të fillojë më 30.11.2008 dhe të përfundojë me 30.12.2008.
7. Afati i punimeve të ndërtimit të fillojë brenda 1 muaji nga data e hyrjes në fuqi e këtij vendimi dhe të përfundojë brenda 12-muajve. 
8. Pronarët e pasurive të paluajtshme, të përmendur në pikën 3 të këtij vendimi, të kompensohen, për efekt shpronësimi, pasi të kenë paraqitur dokumentacionin e plotë të pronësisë, pranë Drejtorisë së Përgjithshme të Doganave.
9. Ngarkohen Ministria e Financave, Drejtoria e Përgjithshme e Doganave dhe ZRPP-ja për zbatimin e këtij vendimi.  
Ky vendim hyn në fuqi menjëherë dhe botohet në Fletoren Zyrtare.  
KRYEMINISTRI 
Sali Berisha 

